Right Where You Left Me

"Right Where You Left Me" (בעברית: "בדיוק היכן שעזבת אותי") הוא שיר שהוקלט על ידי הזמרת-יוצרת האמריקאית טיילור סוויפט, מתוך מהדורת הדלוקס של אלבום האולפן התשיעי שלה, .<ref name=":4"></ref><ref name=":5"></ref> השיר יצא לאור ב-7 בינואר 2021, על ידי חברת התקליטים ריפבליק רקורדס, ביחד עם שאר שירי האלבום.<ref name=":4" /><ref name=":5" /> השיר נכתב על ידי סוויפט וארון דסנר והופק על ידי דסנר גם כן. השיר זכה להצלחה בינלאומית מבלי שיצא כסינגל, תוך שנבחר גם לא לצאת כסינגל ולא נשלח לשום פורמט של רדיו הלהיטים העכשוויים.<ref name=":4" /><ref name=":5" />

עם יציאתו, "Right Where You Left Me" זכה לביקורות חיוביות מטעם מבקרי המוזיקה. גם במצעדי הפזמונים זכה להצלחה רבה, כאשר דורג במקום העשירי במצעד השירים האלטרנטיביים,<ref></ref> תוך שדורג במקום העשירי במצעד שירי הרוק & האלטרנטיביים,<ref></ref> ובמקום השלישי במצעד ה-LyricFind Global.<ref></ref>

== רקע וסוגה ==
"Right Where You Left Me" ו-"Happiness" נכתבו כמה ימים לפני שסיימו לעבוד על Evermore. דסנר עבד על הלחן של "Happiness" מאז 2019 וחשב שזה יהיה שיר של ביג רד משין; עם זאת, סוויפט אהבה אותו והחליטה לכתוב לו מילים ולהקליט אותו בעצמה.<ref></ref><ref></ref> לבסוף, נכתבו שני השירים על ידי סוויפט ודסנר.<ref name=":4" />

בנוסף לכך, מדובר ברצועה אקוסטית, בה נעשה שימוש בכמה סוגי גיטרות.<ref></ref> הרצועה תוארה ככזו "המתארת את גורלה של אהבה שקפאה בזמן".<ref name=":2"></ref> באופן דומה, "It's Time to Go" תוארה כ"רצועה עגומה, בה מדובר על יציאה ממערכת יחסים, כמו ידידות, תוך שהיא כוללת בתוכה סיפורי גירושים ותרחישים נוספים";<ref name=":2" /> בנוסף, הרצועה מדברת על הסכסוך בין סוויפט לסקוטר בראון, בנוגע לזכויות שלה על ששת אלבומי האולפן הראשונים שלה, שנמכרו על ידי סקוט בורצ'טה, מייסד חברת התקליטים ביג משין רקורדס דרכה הם יצאו במרוצת השנים.

== משמעות ==
בנוסף ל-15 הרצועות שנכללו במהדורה הרגילה של Evermore, שתי רצועות בונוס – "Right Where You Left Me" ו-"It's Time to Go" – נכללו במהדורה הפיזית של האלבום. ב-7 בינואר 2021, שתי רצועות הבונוס היו זמינות לרכישה והאזנה בכל פלטפורמות הסטרימינג וזאת, בנוסף לסרטוני המילים שלהן שהועלו ליוטיוב.<ref></ref> סוויפט הצהירה כי ".

השיר מגולל את סיפורה של המספרת, אשר חוותה פרידה כואבת בגיל 23 שממנה לא הצליחה להשתקם. השיר מתאר את העולם שהמשיך להתקדם בזמן שהיא עדיין קפואה בזמן, את האנשים שמדברים עליה מאחורי גבה וחושבים שהיא השתגעה, ואותה, שאף על פי שהיא מניחה שבן זוגה לשעבר כבר התחתן עם אישה אחרת והקים משפחה, היא עדיין מקווה שהוא ירצה בה, ומחכה לו בדיוק היכן שעזב אותה.

=== בית ראשון ===
את הבית הראשון פותחת סוויפט בשורות "חברים נפרדים, חברים מתחתנים; זרים נולדים, זרים נקברים; טרנדים משתנים, שמועות עפות בשמים חדשים; אבל אני בדיוק איפה שעזבת אותי". היא מתארת מצב בו העולם המשיך להתקדם לכאורה, ומוסיפה כי היא בזמן שהיא עמדה קפואה בזמן בעקבות שברון הלב אנשים התחתנו ונפרדו, זרים נולדו ונקברו, טרנדים השתנו ושמועות "עפו בשמים" והתחלפו בחדשות. השורה האחרונה "אבל אני בדיוק איפה שעזבת אותי" מוכיחה שהיא נשארה בדיוק היכן שהייתה ולא התקדמה בחיים בשום צורה שהיא.<ref name=":5" /> בסינגל המוביל מהאלבום, "Willow", סוויפט מצהירה: "חזרתי חזקה יותר מטרנד משנות ה-90 של המאה ה-20", והדבר מצביע על כך שייתכן וכל השנים בהן הייתה "קפואה בזמן" גרמו לה להיוולד מחדש לכאורה, ולחזור חזקה יותר ממה שהיא הייתה.<ref></ref> בהמשך הבית, היא שרה "גפרורים נשרפים אחרי השני" ובעצם משתמשת במוטיב הגפרור פעם נוספת, לאחר שעשתה זאת בשירים כמו "Picture to Burn" מ-Taylor Swift,<ref></ref> "Dear John" מ-Speak Now,<ref></ref> ו-"Call It What You Want" מ-Reputation.<ref></ref> מעבר לכך, ב-"Dear John" סוויפט משתמשת בגפרורים במטרה לייצג את הנשים שהשאיר מאחור המאהב שלהן ובעצם "שרף אותן".<ref name=":3"></ref> ב-"Right Where You Left Me" מתואר מצב בו אהובה של סוויפט "שרף" אותה לכאורה, והותיר אותה מאחור כשהיא כבויה ואינה יכולה להתקדם הלאה בחיים, בדומה לגפרור שמדליקים ואין לו אפשרות להידלק מחדש בשנית.<ref name=":3" />[[זמן הוא מוטיב מרכזי בשיר.]]
היא ממשיכה ושרה "דפים מתהפכים ונדבקים זה לזה; שכר שנצבר ושיעורים שהועברו; אבל אני, אני בדיוק איפה שעזבת אותי", ובעצם ממחישה את גודל המצב בו היא שרויה. כלומר, היא מצהירה כי בעת שהיא קפואה בזמן, אנשים ממשיכים לצבור ולקבל שכר ושיעורים ממשיכים להתקיים כרגיל. בשורה "דפים מתהפכים ונדבקים זה לזה" היא מתייחסת לשורה מתוך "Death by a Thousand Cuts", בה יש אזכור לעמודי ספרים, תוך שהיא עוסקת בנושא דומה של אי יכולת להמשיך הלאה. סוויפט משווה לעיתים קרובות את התקדמות החיים לפיסות נייר מתוך רומן או ספר.<ref></ref>

=== קדם-פזמון ===
את קדם-הפזמון היא פותחת בשורה "עזרה, אני עדיין במסעדה" ובעצם רומזת על כך שייתכן והפרידה אירעה במסעדה. סוויפט מאזכרת מסעדה גם בשיר "No Body, No Crime", בשורה "אסתי לא הייתה שם ביום שלישי בלילה באוליב גארדן". המסעדה המוזכרת בשורה היא רשת מסעדות הידועה באוכל איטלקי ביתי.<ref></ref> בשורות הבאות "עדיין יושבת בפינה (בה) נרדפתי; רגליים שלובות באור העמום; הם אומרים "איזה מראה עצוב"; אני, נשבעת שאתה יכול לשמוע סיכת שיער נופלת", היא שרה על כך שהיא נראתה כה מדוכאת ברגע בה עזב אותה האהוב שלה, עד כדי כך שלאחר אמירת הצהרת הפרידה הייתה "שתיקה" כבירה, במסגרתה יכלו אפילו לשמוע סיכה שנפלה על הרצפה.<ref name=":6"></ref> בשורה "בדיוק כשהרגשתי שהרגע עוצר" היא מאזכרת שורות מ-"Happiness" ("רקדתי כשהמוזיקה נעצרה"),<ref></ref> ו-"Evermore" ("אני מריצה את הקלטת לאחור, אבל כל מה שהיא עושה זה להיעצר ברגע בו הכול אבד").<ref></ref> בדומה ל-"Evermore", כל מה שסוויפט יכולה להתמקד בו הוא כאב ואובדן (במקרה של "Right Where You Left Me", היא לא מאבדת רק את אהבתה, אלא את זהותה ויכולתה לחיות חיים נורמליים).<ref name=":6" /> בשורה הבאה "זכוכית התנפצה על הבד הלבן", היא משתמשת בסגנון הכתיבה בו הרבתה להשתמש עוד ב-Speak Now, בייחוד ב-"Ours".<ref name=":7"></ref> כלומר, היא משתמשת בזכוכית כדי לדמות את עצמה ואת מערכת היחסים שלה. באותו השיר שהוזכר לעיל, היא הצהירה "אנשים זורקים אבנים על דברים שזוהרים" ומרמזת על כך שאותם האנשים (בני הזוג לכאורה) יכולים לזרוק אבנים על דברים שזוהרים (לפרק את מערכת היחסים ולנפץ את החלומות העתידיים לכאורה).<ref name=":7" /> היא עושה שימוש במטפורה זו גם בשיר "Mirrorball" מ-Folklore, בו היא מצהירה "כשאני נשברת, זה במיליון שברים".<ref></ref> ב-"Champagne Problems" מ-Evermore, היא טוענת "הלב שלך היה זכוכית, שמטתי אותו", ובעצם מבצעת בעצמה את הפרידה.<ref></ref> היא מסיימת את קדם-הפזמון בשורות "כולם המשיכו הלאה, אני, נשארתי שם; אבק נאסף על השיער האסוף שלי; הם ציפו שאמצא איפשהו; פרספקטיבה כלשהי, אבל ישבתי ובהיתי". בשורות האלה היא מתארת מצב בו כולם הביטו בבן הזוג שלה נפרד ממנה, עד שהיא מתארת מצב בו היא חשה שהם ציפו שהיא תצליח להתמודד עם המאורע הזה. עם זאת, היא מסכמת את העניין בכך שכל מה שעשתה היה לשבת לבהות באוויר ולקפוא בזמן לכאורה.<ref name=":5" />

=== פזמון ===
פזמון השיר מורכב מארבע השורות: "בדיוק היכן שעזבת אותי; עזבת אותי לא, עזבת אותי לא; לא השארת לי ברירה אלא להישאר כאן לנצח; עזבת אותי, עזבת אותי לא, אוי, עזבת אותי לא; לא השארת לי ברירה אלא להישאר כאן לנצח". באמירתה, "עזבת אותי" ו"לא השארת לי ברירה אלא להישאר כאן לנצח" היא עוסקת בנטישה שאילצה אותה להישאר קפואה באותו הרגע לנצח. הרעיון של דברים שנמשכים "לנצח" הוא מוטיב מרכזי ב-Evermore, ומכאן השם "תמיד". מעבר לכך, מאמינה אותה האישה בשיר שהיא לעולם לא תצליח להתקדם הלאה, היות שהמקרה שפקד אותה גרם לה "לקפוא בזמן" מבלי יכולת להתקדם.<ref name=":8"></ref>
להקת הבנות חיים, שהשתתפה בשיר "No Body, No Crime", המהווה אפילוג ל-"Right Where You Left Me".<ref></ref>]]
אף על פי שסיפור השיר עוסק במערכת יחסים שמסתיימת במסעדה, כל הרעיון של אותה האישה שקפאה בזמן תואם את האופן שבו טיילור מרגישה שכל חייה היו; היא נשארה קפואה בגיל שהתפרסמה לראשונה, ולכן היא עדיין נשארה בסביבות גיל 17 מכיוון שלא ניתנה לה ההזדמנות להמשיך ולהתבגר באותה הצורה ששאר האנשים חווים, לכאורה. בתור זמרת פופ, ברגע שאלבום, שיר או וידאו קליפ מתפרסמים ותשומת הלב כלפיהם נגמרת לאחר כמה שבועות, אנשים ממשיכים בחייהם אבל סוויפט עצמה עדיין צריכה לחשוב על שירים חדשים, כתיבה חדשה וכדומה. היא לא יכולה להמשיך הלאה בחיים, ונשארת מאחור כביכול.<ref name=":8" /> כדי לחזק את נושא הנטישה, תואר השיר כאפילוג ל-"No Body, No Crime" והדמות הראשית בו, אסתי. במיני-אלבום של סוויפט The "Ladies Lunching" Chapter היא הציבה את "Right Where You Left Me" אחרי "No Body, No Crime", מה שהצביע על כך שהשיר הזה ממשיך את סיפורו של הקודם.<ref name=":8" />
=== בית שני ===
את הבית השני היא פותחת בשורות "האם אי פעם שמעת על הילדה שקפאה?; הזמן עבר לכל השאר, היא לא ידעה מזה; היא עדיין בת עשרים ושלוש בפנטזיה שלה; איך זה היה אמור להיות; שמעת על הילדה שחיה באשליה?; פרידות מתרחשות כל יום, אתה לא צריך לאבד את זה; היא עדיין בת עשרים ושלוש בפנטזיה שלה; ואתה יושב מולי". סוויפט סיפרה על רגע הפריצה שלה כנערה במהלך הסרט התיעודי Miss Americana משנת 2020 ואמרה כי:
בגיל 23 זכתה סוויפט להצלחה בינלאומית נוספת, כאשר הוציאה את Red בשנת 2012 וזאת, תוך שהחלה לעבוד על 1989 שיצא בשנת 2014. מתוך Red יצאו כמה מהלהיטים הגדולים בקריירה שלה, כולל "We Are Never Ever Getting Back Together" ו-"I Knew You Were Trouble", מה שהעניק לה תשומת לב תקשורתית חסרת תקדים וביקורות שונות. כמו כן, בחלק גדול מהביקורות התמקדו במערכות היחסים שלה; היא דיברה על כך בשנת 2019.<ref></ref>

=== גשר מוזיקלי ===
[[זכוכית שהתנפצה ונחשבת לאחת מהמטפורות המרכזיות בשיר, כמו גם בשירים אחרים של סוויפט.]]הגשר המוזיקלי, המהווה את רגע השיא ב-"Right Where You Left Me" כולל בתוכו שש שורות בסך הכול: "במסעדה כשעוד הייתי זאת שאתה רוצה; רגליים שלובות באור העמום, הכול היה בסדר; אני, יכולתי להרגיש את המסקרה רצה; אמרת לי שפגשת מישהי; זכוכית התנפצה על הבד הלבן; כולם המשיכו הלאה".<ref name=":5" /> בחלק הזה של השיר היא מציגה את התמונה המלאה ובעצם חושפת לכאורה שהפרידה התקיימה במסעדה, תוך שהיא משתמשת במסקרה כמטפורה לדמעות שזלגו על פניה כאשר נודעה לה הבשורה. השורה "זכוכית התנפצה על הבד הלבן" עוסקת באירוע דומיננטי שקרה שם; סוויפט מפילה את כוסה מרוב הלם כאשר אהובה אומר לה שהוא "הכיר מישהי", הכוס השבורה מסמלת את האופן שבו לבה התנפץ באותו הרגע. ניפוץ זכוכית מוזכר בשני השירים "Champagne Problems" ו-"Coney Island" שנכללו ב-Evermore גם כן, דבר המצביע על כך שסוויפט מייחסת חשיבות לכך.<ref></ref><ref></ref>

=== פזמון שני ===
==== קדם-פזמון שני ====
את קדם-הפזמון השני היא פותחת בדיוק עם אותן שש השורות מקדם-הפזמון הראשון. עם זאת, היא מבצעת שמונה שורות חדשות בהן היא מצהירה על כך שהיא מודעת לכך שיש לבן זוגה לשעבר אישה חדשה. בשורה "אני בטוחה שהשגת לך אישה" היא מצהירה באופן חותך כי היא מודעת לכך שבן זוגה לשעבר התקדם הלאה בחיים ואפילו מצא מישהי חדשה.<ref name=":5" />

==== הפזמון השני ====
בפזמון השני, המהווה גם החלק הסוגר ב-"Right Where You Left Me" סוויפט חוזרת שוב ושוב על כך שהיא נשארה בדיוק היכן שבן זוגה לשעבר עזב אותה.<ref name=":5" />

== ביקורת ==
"Right Where You Left Me" ספג ביקורות חיוביות מטעם מבקרי המוזיקה. ב-Teen Vogue נכתב כי השיר עוסק ב"ילדה שנשארה לנצח במקום המדויק שבו נשבר לבה, קפואה לחלוטין בזמן".<ref name=":0"></ref> כמו כן, הוסיפו וטענו כי "Right Where You Left Me" טוב יותר מ-"It's Time to Go".<ref name=":0" /> בפורבס שמו דגש על הצלחתו של השיר במצעדי הבילבורד.<ref></ref> ב-uDiscoverMusic הפנו כלפי השיר ביקורת חיובית.<ref name="udiscovermusic.com"></ref>

ב-Stereogum נכתב כי: "שני השירים ("Right Where You Left Me" ו-"It's Time to Go"), מכילים את סוגת האינדי פולק. שניהם קלילים להאזנה, אך מכילים בתוכם כאב שאנחנו כבר התרגלנו לשמוע מסוויפט. עם זאת, אף אחד מתוך השניים לא מצליח לתפוס את תשומת הלב של המאזין בדומה לשיריה האחרים".<ref name="udiscovermusic.com"/> ב-AfterBuzz TV איגדו ביקורות שונות כלפי השיר.<ref></ref>

=== רשימות כל הזמנים וסוף שנה ===
{| class="wikitable sortable plainrowheaders" style="text-align:center;"
!ארגון
!רשימה
!מיקום
!מקור
|-
|רולינג סטון
|כל 206 השירים של טיילור סוויפט, לפי דירוג
|12
|<ref></ref>
|-
|BuzzFeed
|167 השירים הטובים ביותר של טיילור סוויפט, לפי דירוג
|103
|<ref></ref>
|-
|Vulture
|179 השירים הטובים ביותר של טיילור סוויפט, לפי דירוג
|129
|<ref></ref>
|}

== הופעות חיות ==
סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "Right Where You Left Me" בוצע באצטדיון לוויס בסנטה קלרה ב-28 ביולי 2023 יחד עם השיר "Castles Crumbling". היא שיתפה פעולה עם ארון דסנר להופעה הזו.<ref></ref>

== קרדיטים וצוות ==
כל הקרדיטים שלהלן לקוחים מטיידל,<ref></ref> ופיצ'פורק.<ref name=":1"></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!הממלכה המאוחדת (BPI)<ref></ref>
|כסף
|200,000<small></small>
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|7 בינואר 2021
|הזרמת מוזיקה • הורדה דיגיטלית
|ריפבליק
|style="text-align:center;"|<ref name=":5" />
|}

== קישורים חיצוניים ==

== ביאורים ==

== הערות שוליים ==

קטגוריה:שירי 2021
קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי ארון דסנר
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי ארון דסנר
קטגוריה:שירים על זמן
קטגוריה:שירים על כאב לב
קטגוריה:שירים על נוסטלגיה
קטגוריה:שירים על פרידה
קטגוריה:שירי כסף בממלכה המאוחדת